section_heading: Politička karijera
paragraph_text: Jedan je od istaknutijih urotnika protiv Cezara, a nakon Cezarovog ubojstva, kada je položaj urotnika u Rimu postao težak, otišao je na svoje imanje, zatim u Atenu i konačno u Makedoniju (postaje upravitelj Makedonije). Kod Apolonije u Iliriji je 43. pr. Kr. pobijedio i zarobio Gaja Antonija nakon čega se u Maloj Aziji pridružuje Kasiju. Preko Helesponta se vraćaju u Europu, ali je kod Filipa 42. pr. Kr. njihova vojska pobijeđena nakon čega je Brut počinio samoubojstvo.